याचिका पर सुनवाई कल, बोले- हत्या करने की धमकी मिल चुकी, Y से Z प्लस करें सिक्योरिटी
Punjab Congress Minister Navjot Singh Sidhu Security Decreases From Z+ To Y+ - पंजाब कांग्रेस के दिग्गज नेता नवजोत सिंह सिद्धू ने अपनी सुरक्षा बढ़ाने के लिए पंजाब हरियाणा हाईकोर्ट की शरण ली है
पंजाब कांग्रेस के दिग्गज नेता नवजोत सिंह सिद्धू ने अपनी सुरक्षा बढ़ाने के लिए पंजाब हरियाणा हाईकोर्ट की शरण ली है। नवजोत सिद्धू ने हाईकोर्ट में याचिका दायर की है, जिसमें उन्होंने लिखा है कि उनकी सुरक्षा को Y से बढ़ा कर Z प्लस किया जाए, क्योंकि उनकी जान को खतरा है।
सिद्धू ने कोर्ट में अपना पक्ष रखते हुए कहा है कि पहले उन्हें जान से मारने की कई बार धमकी मिल चुकी है। इस कारण केंद्र ने उन्हें जेड प्लस सिक्योरिटी दी थी। रोड रेज मामले में जब वह जेल गए तो सुरक्षा वापस ली गई थी। तब आश्वासन दिया गया था कि जब वह जेल से बाहर आएंगे तो उन्हें सुरक्षा वापस कर दी जाएगी।
एक संदिग्ध व्यक्ति घर में घुस चुका
सिद्धू के मुताबिक, अब जब वह जेल से रिहा हुए तो उनकी सुरक्षा को कम करके Y कैटेगरी कर दिया गया है। सिद्धू ने कोर्ट को यह भी बताया कि करीब 4 दिन पहले ही उनके घर की छत पर एक अज्ञात व्यक्ति भी देखा गया। इस मामले में पटियाला पुलिस ने अज्ञात व्यक्ति खिलाफ मामला भी दर्ज किया है।
सिद्धू का कहना है कि उनकी जान को खतरा है। ऐसे में उन्हें दी गई सुरक्षा बहुत कम है। लिहाजा उन्हें पहले जैसे Z प्लस सुरक्षा दिलवाई जाए। सिद्धू की इस याचिका पर हाईकोर्ट कल सुनवाई करेगा।